"SETSWANA PUO YA GAE R-3 D ikgato mo thutong ya Puisokaelo ya ditlhopha i. Tlhopha setlhangwa se se maleba: Dipadiso tse di tlhophilweng ka maemo di tla dirisiwa thata ka nako ya puiso ya ditlhopha. Di tshwanetse go nna tsa maemo a a kwa tlase mo go tse di dirisediwang puisokopanelo. Buisa setlhangwa sotlhe pele, mme o kwale dintlha dingwe le dingwe ka diponagalo tse di ka nnang teng, tlotlofoko kgotsa popapolelo tse e leng gore di ka gwetlha barutwana. Se, se ka neela morutabana ntlha e a ka itebaganyang le yona. ii. Matseno Itsise mofuta wa buka kgotsa kgaolo ya paka ya go ruta, le go ba itsise setlhogo sa thuto. Thusa barutwana go golaganya setlhogo le maitemogelo a bona a botshelo. A morutabana a dire gore barutwana ba tsepame mo mmuisanong wa setlhangwa se ba se buisang, mme mmuisano o, e nne o o lekaneng gore barutwana ba kgone go buisa ka katlego (metsotso e le 2-3). iii. Puo ka setshwantsho kgotsa ka go latlhela matlho fela: Mo barutwaneng ba bannye, bua ka bokhutshwane ka ditshwantsho tse di mo bukeng kgotsa kgaolo a tlhagisa dintlha tsa botlhokwa mme a botsa dipotso ka ga se se ka tswang se diragala ka nako e mo setlhangweng. Mo barutwaneng ba bagolwane, ba rute go latlhela matlho mo setlhangweng ba etse tlhoko ditlhogo tsa setlhangwa, tsa dikgaolo, le ponagalo nngwe le nngwe ya thulaganyo ya setlhangwa (sk. lenaane la diteng, dikarolwana) tse di mo setlhangweng. Fa go tlhagelela mafoko a mašwa kgotsa a a marara/thata mo setlhangweng, morutabana a itsise barutwana mafoko ao mo ‘puong ka ga setlhangwa’ pele ga barutwana ba ipuisetsa setlhangwa ka bobona. Seno se tshwanetse go tsaya metsotso e le 2-3. iv. Puiso ya ntlha: Barutwana ba buisa setlhangwa ka bobona. Babuisi ba ntlha ba ka nna ba buisetsa kwa godimo kgotsa ba ‘buisa ba sebaseba’, fa babuisi ba ba setseng ba na le maitemogelo bona ba buisa ka setu go fitlhela morutabana a ba kopa go buisetsa kwa godimo. Morutabana a tlhokomele mokgwa wa barutwana wa go buisa mme a tlhophe thuto ya tlaleletso e a ikaegile mo go yona e e ikaegileng ka se a se lemogileng mo go bona. Morutabana o tla tsamaya mo morutwaneng mongwe le mongwe go utlwelela fa ba buisetsa temana e khutshwane kwa godimo. Mo sebakeng se, morutabana o tlhotlheletsa barutwana ka go bua dikao tse di latelang: • O solofela go buisa ka ga eng mo setlhangweng se? • A mme se o se buisang se dira tlhaloganyo mo go wena? • O dirile sentle! O kgonne go siamisa diphoso tsa gago. Go dira tlhaloganyo. • Ke eng se se utlwalang se siame mo polelong e? • Lebelela ditshwantsho. • Go ka nna jalo, fela lebelela tlhaka ya ntlha gape. 14 PEGELO YA PHOLISI YA KHARIKHULAMO LE TLHATLHOBO"